Notum sit omnibus tam futuris quam presentibus, quod ego Hugo, dux Burgundię, dedi in elemosinam fratribus Quinciaci pro remedio animę meę et predecessorum meorum, et Girardi de Rium, pasturam et pastionem totius finagii de Ampilleio, ad omnes usus animalium et pecorum Quinciaci, et usum aquę Secanę, ad omnes usus grangię de Naellis. Donavi quoque predictis fratribus Quinciaci, quod si animalia aut pecora eorum alicui aliquod dampnum intulerint, alicui dampnum illatum fuerit solum capitale restituent, et aliam emendationem non exsolvent. Si quis in supramemoratis pasturis et pastionibus eisdem fratribus quicquam calumpniatus fuerit, plenarie garantibo. Hoc totum laudaverunt et concesserunt, duo filii....... Galerani et Gaucherus de Castilluns, cui villam Ampilleii in casamentum dederam. Hujus rei testes sunt: Ansericus de Monteregali, Stephanus Villanus, Ochidus, Johannes, clericus meus. Ut autem hoc inconcussum et ratum habeatur, ego Hugo, dux Burgundię presentem paginam sigilli mei auctoritate munivi, anno Verbi incarnati M°C°LXXX°VII°.